ขออนุสอบถามครับ พอดีผมประสบอุบัติเหตุ รถเก๋งตัดหน้ารถจักรยานยนต์ ผมขับรถจักรยานยนต์ หน้าและลำตัวด้านซ้ายกระแทกด้านข้างรถเก๋ง ทำให้ผมรู้สึกปวดที่หัว มีอาการมึนๆ และไปหา ทำแผล ให้ยามารับประทานบอกไม่เป็นไรมาก ให้นอนดูอาการและกลับมานอนที่บ้าน วันต่อมาตื่นเช้าขึ้นมา ไม่มีอาการปวดหัว แค่มึนเล็กน้อย แต่พอช่วงสายถึงตอนค่ำ จะมีเลือดไหลออกจากจมูก ออกมาแบบไหลเลยครับ ชั่วคราว ปริมาณก็ไม่มากเท่าไหร่ แล้วก็หยุดไป แต่ไหลออกบ่อย โดยไม่ทราบสาเหตุ อาการแบบนี้เป็นอะไรแบบไหนไหมครับ ขอบครับ
สวัสดีครับ เลือดกำเดาไหลเป็นอาการที่มีเลือดไหลออกจากรูจมูกเพียงข้างเดียวหรือทั้งสองข้าง เนื่องมาจากเส้นเลือดภายในโพรงจมูกแตก เพราะเส้นเลือดภายในโพรงจมูกค่อนข้างเปราะบางและแตกได้ง่ายในกรณี เห็นได้ชัดว่ามีปัจจัยเสี่ยงสำคัญคือเรื่องอุบัติเหตุ ซึ่งบ่งบอกว่าอาจมีอาการบาดเจ็บภายในโพรงจมูก หรือ แม้แต่กะโหลกภายในร้าวได้ ดังนั้นหากเลือดยังไม่ยอมหยุดไหล หรือ ไหลบ่อยๆครั้งในวันเดียวก็ควรพบแพทย์เพื่อหาจุดเลือดออก หรือทำการตรวจเพิ่มเติม (เช่น เครื่องซีทีสแกน) เพื่อการรักษาต่อไปครับ